Висока хотелијерска школа струковних студија Београд

Висока хотелијерска школа струковних студија Београд је државна високошколска научно-образовна установа и налази се у улици Кнеза Вишеслава 70, Кошутњак, општина Чукарица, Београд. Ова високошколска научно-образовна установа образује стручне кадрове за угоститељство и хотелијерство који свој практичан рад вежбају у најбољим ресторанима и хотелима у земљи и иностранству. Историја Виша хотелијерска школа је основана 1974. године као ООУР при Угоститељском центру у Југ Богдановој улици у Београду, и под различитим именима, постоји још од 1974. године. Од оснивања до данас Висока хотелијерска школа прошла је кроз бројне реформе и трансформације, тежећи да стално држи корак с временом и да се прилагођава европским и међународним образовним стандардима. Последња у низу радикалних квалитативних промена наставних планова и програма повезана је са реформом система студирања у Србији, у складу са Законом о високом образовању (тзв. Болоњском декларацијом). Од увођења поступка акредитације до данас Висока хотелијерска школа је успешно прошла кроз сваки циклус акредитације (2007, 2012. и 2017. године) при чему су акредитовани и установа и сва три студијска програма основних струковних студија (Хотелијерство, Гастрономија и Ресторатерство). Висока хотелијерска школа данас У Високој хотелијерској школи постоје два студијска програма: Програма основних струковних студија Програм специјалистичких студија Програма основних струковних студија У програму основних струковних студија постоје три студијска програма основних струковних студија: Студијски програм Хотелијерство Студијски програм Ресторатерство Студијски програм Гастрономија Програм специјалистичких студија - Менаџмент у угоститељству У програму специјалистичких студија постоје три модула специјалистичких студија. Модул одређује изборни предмет и бира се један од три предмета: Хотелијерство Ресторатерство Гастрономија Признања Током свог постојања ВХШ је добијала и добија бројна важна друштвена и јавна признања у земљи и иностранству за свој рад: 2017. година – СВЕТОСАВСКА НАГРАДА за квалитет образовања стручних кадрова и развој међународне сарадње у области хотелијерства од Министарства просвете, науке и технолошког развоја Републике Србије; 2017. година – „ТУРИСТИЧКИ ОСКАР – ЗЛАТНО ТУРИСТИЧКО СРЦЕ Медитерана и Југоисточне Европе“ као шампион дуалног образовања од Sacen International- Међународни центар за унапређење угоститељства и туризма; 2015. година- НАЈБОЉА ШКОЛА НА ТАКМИЧЕЊУ ГАСТРОНОМА , Алања-Турска, 2015. година- ПРВА ШКОЛА БАЛКАНА на такмичењу гастронома, Солун-Грчка; 2013. година – НАЈБОЉА ШКОЛА ХОТЕЛИЈЕРСТВА на такмичењу бруцоша, Giulianova-Италија, 2013. година-ПРВА ШКОЛА БАЛКАНА на такмичењу гастронома, Солун-Грчка, 2012. године- „Партнер хотелске индустрије у образовању“ од Привредне коморе Србије и Стручног часописа за савремено хотелијерство & туризам на IX Форуму менаџера хотела и хотелских домаћинстава и представника привреде 2012. године- Regionalni BIZNIS PARTNER за изразит допринос у едукацији и усавршавању знања и вештина и као знак пословне изузетности за исказану успешност, етичност и одговорност, Школа је добила од MASS MEDIA INTERNATIONAL-а Орден Вука Караџића трећег степена за 30 година успешног рада, додељен Указом о одликовању Председника Србије и Црне Горе, 2006. године – Туристичко златно срце од SACEN INTERNACIONAL-а, 2005. године – Туристички цвет за допринос развоју и унапређењу промоције туристичке понуде Србије од Туристичке организације Србије Референце Фусноте Веб Студенти хотелијерства сами зараде за школарину. „Studenti hotelijerstva sami zarade za školarinu”. www.politika.rs. Politika. Приступљено 21. 1. 2020. Хотелијерска-од више до високе. „HOTELIJERSKA, OD VIŠE DO VISOKE”. revijauno.co.rs. Revija UNO. Приступљено 21. 1. 2020. Студијски програм Хотелијерство. „Студијски програм Хотелијерство”. vhs.edu.rs. VHS. Приступљено 21. 1. 2020. Студијски програм Ресторатерство. „Студијски програм Ресторатерство”. vhs.edu.rs. VHS. Приступљено 21. 1. 2020. Студијски програм Гастрономија. „Студијски програм Гастрономија”. vhs.edu.rs. VHS. Приступљено 21. 1. 2020. Спољашње везе Висока хотелијерска школа струковних студија Београд - Званични веб-сајт Висока хотелијерска школа струковних студија Београд - на План плус